בלבנון השסועה, המפגינים מצליחים להתאחד בשנאתם חוצת העדות לממסד - וואלה!
מתנחלים יידו אבנים על כוח צה"ל ליד יצהר; חייל נפצע קל - וואלה!
חושבים לצאת בחג פורים? כדאי שתחשבו פעמיים; במחוז השרון, קרוב ל-40% סבורים, כי נהגים צעירים, רשאים לנהוג לאחר ששתו אלכוהול ◄ שמואל אבואב, מנכ"ל ’אור ירוק’; "מדי שנה, מתרחשות מאות תאונות, המוגדרות כתאונות הקשורות לאלכוהול. הסיפור העצוב של שחר גרינשפן, שנפגעה ע"י נהג משאית ששתה אלכוהול, ונותרה צמח, התפרסם באחרונה והוא לצערנו דוגמא אחת מני רבות.
סקר שערכה ’עמותת אור ירוק’, בחן את המודעות לחוק החדש הקובע כי אסור לנהגים צעירים ולנהגי רכב כבד לנהוג לאחר שתיית אלכוהול ולו בכמות מזערית. מהסקר, עולה, כי המודעות לחוק, אינה גבוהה מספיק: קרוב לרבע מהציבור (24%), סבורים, כי נהגים צעירים עד גיל 24, רשאים לנהוג ברכב לאחר ששתו אלכוהול. בנוסף, גברים, יותר מנשים, סבורים, כי נהגים צעירים רשאים לנהוג לאחר שתיית אלכוהול (29% לעומת 21%, בהתאמה).
המצב חמור אף יותר כאשר מתייחסים לנהגים באופן כללי – במקרה זה כ-40% מהציבור, סבורים, כי נהגים באופן כללי רשאים לנהוג לאחר ששתו אלכוהול.
באופן כללי נמצא, כי ככל שיורדים בגיל – כך עולה, שיעור הסבורים, כי מותר לנהוג לאחר שתיית אלכוהול ביחס לכל סוגי הנהגים; 48% מבני 18-34, סבורים כך, לעומת 37% מקבוצת הגיל 35-54, ו-30% מבני קבוצת הגיל 55 ומעלה.
שמואל אבואב, מנכ"ל ’אור ירוק’; "מדי שנה, מתרחשות מאות ’תאונות’, המוגדרות כתאונות הקשורות לאלכוהול. הסיפור העצוב של שחר גרינשפן, שנפגעה ע"י נהג משאית ששתה אלכוהול ונותרה צמח, התפרסם באחרונה על רקע העונש הקל, שניתן לנהג, והוא לצערנו, דוגמא אחת מני רבות.
מדובר בתאונות בהן הנהג, ביצע בחירה מודעת לשתות משקה הפוגע ב’כישורי הנהיגה’ שלו ועדיין להתיישב מאחורי ההגה. הסכנה הטמונה בכך נראית אמנם ברורה לכל, אך בפועל, אנו שומעים שוב ושוב על אותן תאונות בהן מעורבים נהגים צעירים, ששבו מבילוי בשעות הקטנות של הלילה או נהגים שרק שתו משקה אחד או שניים".
על פי הסקר, מחוז השרון, מוביל בשיעור הסבורים, כי ל’נהגים צעירים’, מותר לנהוג לאחר ששתו אלכוהול (כ-40%). במחוז ירושלים, דיווחו כך 33.8% מהנשאלים, במחוז המרכז, דיווחו 21.6% מהנשאלים, ובמחוז הצפון, דיווחו 20.7% מהנשאלים, כי נהגים צעירים רשאים לנהוג לאחר ששתו אלכוהול. במחוז הדרום, דיווחו כך 16.9% מהנשאלים.
אבואב; "בשנים האחרונות ביצעה מדינת ישראל התקדמות משמעותית בטיפול בבעיה חמורה זו. התוצאות של המהלכים שנעשו על ידי הגורמים השונים ובראשם משטרת ישראל, מניבים פירות, וניתן לזהות ירידה במספר התאונות הקשורות לאלכוהול ובמספר הנפגעים בתאונות אלו.
עם זאת, הציבור עדיין אינו מודע לחוק החדש, ולאיסור לנהוג תחת השפעת אלכוהול, במיוחד אצל נהגים צעירים."
במחוז השרון, כמעט 50%, סבורים, כי לנהגים מותר לנהוג לאחר ששתו אלכוהול, במחוז המרכז, דיווחו כך 36.8%, במחוז הדרום – דיווחו 25.8%, במחוז הצפון – דיווחו 43.2%, ובמחוז ירושלים, דיווחו – 45.2%.
הסקר נערך עבור אור ירוק ע"י מכון גיאוקרטוגרפיה, בשיטת אומניבוס טלפוני בקרב 500 משיבים, גברים ונשים בגילאי 18 ומעלה, המהווים מדגם ארצי ומייצג של האוכלוסייה היהודית הבוגרת במדינת ישראל.
הסקר בוצע במהלך השבוע השלישי של חודש ינואר 2011. טווח השגיאה הסטטיסטית המרבית בנסיבות דגימה זו הוא 4.4% +, ברמת מובהקות של 95%.